Den Vest-Sjællandske Avis, 1826-09-12
Nyeste Post-Efterretninger. Det falder lidt knapt med Efterretningerne fra Tyrkiet, men man maae ikke undre sig derover, da man seer af en Bekiendtgiørelse fra Magistraten i Hermanstat i Siebenbürgen, at Pesten har i en meget høi Grad udbredet sig i Moldau og Valachiet hvorfor ogsaa strenge Straffe blive forkyndte for dem som overtræde de befalinger, som ere givne angaaende Spærringen paa den Østerrigske Grændse Jmidlertid har man dog faaet Efterretning fra Ackermann, som naae til den 10 August, men som endnu ikke fortælle andet end om Complimenterne. De Russiske Gesandte General-Gouverneuren, Greven af Voronzov og Geheimeraad von Ribeaupierre ankom dertil den 4de August om Aftenen. Dagen derpaa Kl. 2 om Eftermiddagen holdt de Tyrkiske Gesandte deres Jndtog i Staden ledsagede af Statsraad Pisani, som det var overdraget at afhente dem ved Grændsen Overalt paa Reisen derfra og til Ackermann vare de blevne modtagne med alle de Æresbeviisninger, der kunne tilkomme deres Function. Mangfoldige Mennesker, i Staden havde ved Jndtog et forsamlet sig for at betragte dette nye Syn og disse prægtige Dragter. Ved Bommen var opstillet et Detaschement af Tropper og et andet ved de Huse, som vare anviiste dem til Boepæl, de holdt deres Jndtog i to Karether, som bleve ledsagede af Kosakker. De begave sig strax hen til de Værelser, som vare bestemte for dem og Husenes Beliggenhed tilligemed deres Udpyntning og Jndretning syntes at overraske dem paa en behagelig Maade. Dagen derpaa om Søndagen Kl. 12 1/2 holdt Gesandterne deres første Conference i den dertil bestemte Sahl. Den 7de den anden og den 9de den tredie. De Tyrkiske Gesandte kiøre i to Karether med 6 Heste for hen til Conferencerne; bag efter dem følge Secretairen og Tolkene i Calescher og tilsidst en talrig Mængde af Tienere. Efterretningen om disse Høflighedsbeviser er sikker, derimod ere alle de øvrige Efterretninger, som man har fra Constantinopel, fra Capudan Pascha fra Jbrahim, Grækerne og Lord Cochrane lidt usikkre og ikke meget andet end blotte Rygter; men alle forkynde eller spaae Uroelighed. Den Nürnberger Correspondent er værst med at fortælle slemme Nyeheder, men den faaer selv at staae ved hvad den har at sige. Den beretter nemlig fra den Tyrkiske Grændse under 15de August: at den Misfornøielse, som hersker i Constantinopel er kommen til Udbrud og at denne Stad har i flere Dage været en Skueplads for de skrækkeligste Rædselscener. En Russisk Coureer skal være ankommen fra Pera til Ackermann, men som var afgaaet fra Constantinopel inden Sagen var afgjort, hvorfor ogsaa to forskiellige Rygter ere i Omløb. Jfølge det ene skal Sultan Mahmud have erholdet den fuldkomneste Seier ved Hielp af sine nye Tropper og ladet Oprørerne nedsable og henrette; men ifølge det andet Rygte skulle de Topdschis være gaaet over paa Folkets Side og have nødet Sultanen til at lade Aga Pascha Seraskiers, Storvizirens, Muftis og nogle andre Ministres Hoveder springe for at tilfredsstille Folket, ja Sultanens eget Liv skulde have været udsat for stor Fare, naar han kun havde havt en saa voxen Søn, som man kunde betroe Regieringen i hans Sted, ogsaa have de udenlandske Gesandte været udsatte for Fornærmelser men som dog ere blevne afvendte. Om der er noget sandt i denne Efterretning faaer Tiden at lære; men saameget er vist, at man forventer slige Begivenheder, som ogsaa kan sees af den Øst. Jagttager selv.